2023-جو ایلده ناتو متفیق‌لری‌نین ساوونما خرج‌لری‌نین 8،3 فایز آرتا‌راق 1،2 تریلیون دو‌لاری کئچه‌جگی بیلدیریلیر.
ناتو-نون آچیقلادیغی ایستاتیستیکلره گؤره، 9 ایل دالبادال آرتان خرج‌لرده امریکا بیرینجی یئرده‌دیر. امریکانین ساوونما خرج‌لری‌نین 860 میلیارد دو‌لارا چاتاجاغی تخمین ائدیلیر.
ناتو-نون ایستاتیستیکلرینده امریکا-دان باشقا عضو‌لرین عمومی خرج‌لری‌نین 404 میلیارد دو‌لارا چاتاجاغی، ناتو اؤلکه‌لری‌نین عمومی ساوونما خرج‌لری‌نین ایسه 1،26 تریلیون دو‌لاری کئچه‌جگی تخمین ائدیلیب.
امریکادان سونرا ایکینجی یئرده اولان آلمانیانین 68 میلیارد، اینگیلتره‌نین 65، فرانسانین 56، ایتالیانین 31، لهستان-ین 29، کانادانین 28 میلیارد دو‌لار ساوونما خرجی‌نین اولاجاغی بیلدیریلیب.
لهستان ایسه ساوونما خرج‌لری‌نین عمومی میللی محصولدا (اودم) پایینا گؤره بیرینجی یئرده‌دیر. 3،9 فایزه چاتان لهستان-دان سونرا امریکا-دا 3،49 فایز، یونانیستان-دا 3،01 فایز، استونیادا 2،73 فایز و لیتوانیادا 2،54 فایز اولوب.
تورکیه-نین ساوونما خرج‌لری‌نین اودم-ده پایی‌نین 1،31 فایز، خرج‌لری‌نین ایسه 15،8 میلیارد دو‌لاری کئچه‌جگی تخمین ائدیلیب.
ناتو-نون باش کاتیبی ینس استولتنبرگ رقم‌لری ناتو اوچون مثبت حساب ائتدیگینی بیلدیریب.
